section_heading: Taksonomija, klasifikacija i evolucija
paragraph_text: Povezane skupine medvjeda iz Južne Amerike, roda Arctotherium, dostizale su još veću veličinu. Okamine vrste Arctotherium augustidens (prije 2 000 000 - 500 000 godina) pronađene prvi put u Argentini 1935. i preispitane 2011. upućuju da je riječ o najvećim medvjedima ikada (utvrđena masa 1 600 kg, te visina najmanje 340 cm). Njegove nadlaktične kosti bile su slične veličine kao slonovske.